CELEX: 62012CN0172
Language: lt
Date: 2012-04-05 00:00:00
Title: Byla C-172/12 P: 2012 m. balandžio 5 d. EI du Pont de Nemours and Company pateiktas apeliacinis skundas dėl 2012 m. vasario 2 d. Bendrojo Teismo (septintoji kolegija) priimto sprendimo byloje T-76/08 EI du Pont de Nemours and Company ir kt. prieš Europos Komisiją

30.6.2012   
            
            
               LT
            
            
               Europos Sąjungos oficialusis leidinys
            
            
               C 194/10
            
         2012 m. balandžio 5 d.EI du Pont de Nemours and Company pateiktas apeliacinis skundas dėl 2012 m. vasario 2 d. Bendrojo Teismo (septintoji kolegija) priimto sprendimo byloje T-76/08 EI du Pont de Nemours and Company ir kt. prieš Europos Komisiją
   
   (Byla C-172/12 P)
   2012/C 194/16
   Proceso kalba: anglų
   
      Šalys
   
   
      Apeliantė: EI du Pont de Nemours and Company, atstovaujama solisitorių J. Boyce, A. Lyle-Smythe
   
      Kitos proceso šalys: DuPont Performance Elastomers LLC, DuPont Performance Elastomers SA, Europos Komisija
   
      Apeliantės reikalavimai
   
   
               —
            
            
               Panaikinti Bendrojo Teismo sprendimą byloje T-76/08, kiek juo patvirtinta Europos Komisijos išvada, kad apeliantė yra viena iš pažeidimą padariusių šalių ir privalo mokėti baudą;
            
         
               —
            
            
               Priteisti iš Komisijos bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantė nurodo, kad Bendrasis Teismas padarė teisės klaidą nuspręsdamas, kad apeliantei tenka atsakomybė už įmonės DuPont Dow Elastomers (toliau — DDE) padarytus pažeidimus. Jei šis apeliantės teiginys yra pagrįstas, darytina išvada, kad:
   
               —
            
            
               dėl laikotarpio iki DDE įsteigimo (kai chloropreninio kaučiuko verslą vykdė apeliantė) Bendrasis Teismas padarė teisės klaidą, nes nenusprendė, jog Komisija praleido terminą skirti apeliantei baudą už jos dukterinių įmonių dalyvavimą vykdant pažeidimą, ir
            
         
               —
            
            
               kadangi Komisija praleido terminą baudai skirti ir nenurodė teisėto intereso priimti sprendimą dėl apeliantės, Bendrasis Teismas padarė teisės klaidą nusprendęs, kad apeliantei kyla atsakomybė už jos dukterinių bendrovių dalyvavimą vykdant pažeidimą laikotarpiu iki DDE įsteigimo.